Τεχνολογική+Γνώση+Περιεχομένου

**ΤΕΧΝΟΛΟΓΙΚΗ ΓΝΩΣΗ ΠΕΡΙΕΧΟΜΕΝΟΥ (T-C)**
Η τεχνολογία και η γνώση έχουν μια ιδιαίτερα βαθιά σχέση. Η πρόοδος σε πολλά επιστημονικά πεδία όπως η ιατρική, η ιστορία, η αρχαιολογία ή/ και οι φυσικές επιστήμες συμπίπτει με την ανάπτυξη των νέων τεχνολογιών, οι οποίες έχουν προσφέρει ένα καινούριο τρόπο αντίληψηςτου κόσμου.

Η κατανόηση της επιρροής της τεχνολογίας στις πρακτικές και στη γνώση κρίνεται πολυσήμαντη εάν πρόκειται να αναπτυχθούν κατάλληλα τεχνολογικά εργαλεία με εκπαιδευτικό σκοπό. Η σωστή επιλογή των τεχνολογιών περιορίζει το περιεχόμενο των διδακτικών αντικειμένων. Γενικά υποστηρίζεται ότι αποτελεί την γνώση του πώς οι ΤΠΕ μετασχηματίζουν το περιεχόμενο διαφόρων γνωστικών αντικειμένων (ή επιστημονικών περιοχών).

Περιλαμβάνει ενδεχόμενες αλλαγές στη φύση της επιστημονικής γνώσης, νέες μεθοδολογίες και εργαλεία επίλυσης προβλημάτων, χρήση λογισμικών προσομοίωσης ή μοντελοποίησης (π.χ. στις Φυσικές Επιστήμες, στην Τεχνολογία κλπ), χρήση εργαλείων [|εννοιολογικής χαρτογράφησης] χρήση [|εργαλείων Web 2.0] κ.ά.

Η Τεχνολογική Γνώση Περιεχομένου μπορεί να οριστεί ως η βαθύτερη κατανόηση του τρόπου με τον οποίο η τεχνολογία και το περιεχόμενο επηρεάζουν και περιορίζουν το ένα το άλλο. Οι εκπαιδευτικοί καλούνται όχι μόνο να τελειοποιήσουν τη γνώση τους πάνω στο διδακτικό αντικείμενο, αλλά και να καταλάβουν πώς το περιεχόμενο του διδακτικού αντικειμένου μπορεί να αλλάξει από την εφαρμογή της τεχνολογίας. Επίσης, είναι απαραίτητο να γνωρίσουν ποιες συγκεκριμένες τεχνολογίες ταιριάζουν καλύτερα στο αντικείμενό τους και να καταλάβουν το γεγονός ότι και το περιεχομένο μπορεί να αλλάξει τη τεχνολογία.

Στην εισήγηση των [|Mishra & Koehler (2006: 1028)] παρουσιάζεται με πολύ απλοϊκό τρόπο   η συμμετοχή της τεχνολογίας στο περιεχόμενο της διδασκαλίας, ως απλό βοηθητικό εργαλείο. Πρέπει να αναζητηθούν βαθύτερες παράμετροι επίδρασής της στο σημερινό παιδαγωγικό γίγνεσθαι, αφού η επιβοηθητική και μόνο ανάμιξή της δεν έχει επιφέρει τα αναμενόμενα στην σύγχρονη παιδαγωγική.